‘Rower’ by Menlyn-winkelsentrum geskietLees die opvolgberig hier. Paramedici en die polisie op die toneel. Foto: Netcare 911 ŉ Man, vermoedelik ŉ verdagte wat ná ŉ rooftog van die polisie probeer vlug het, is Maandag by ŉ gewilde winkelsentrum in die Ooste van Pretoria geskiet. Min inligting oor die skietery by die Menlyn Park-winkelsentrum is sover bekend. Volgens Chris Botha, woordvoerder van Netcare 911, is paramedici na die toneel ontbied waar hulle ŉ man in die parkeerarea van die winkelsentrum behandel het. “Die man het ernstige beserings opgedoen. Hy is op die toneel gestabiliseer en na ŉ nabygeleë hospitaal geneem vir verdere behandeling,” het Botha gesê. Andrea de Wit, bemarkingsbestuurder van die sentrum, het aan Maroela Media gesê die winkelsentrum is oop en sake gaan normaal voort. Sy het enige verdere navrae na die polisie verwys. Kapt. Colette Weilbach, polisiewoordvoerder, het aan Maroela Media gesê sy is op pad na die toneel en sal eers later kan kommentaar lewer.